Dunt me seit venuz la richesce 
Dunt jo vois menant tele noblesce! 
Ne me lessez pas reposer, 
Eynz ke tu le me facez cunter!" 
Cele fist cum il le cumaunda, 
A haute voiz si demanda: 
„Pur Deu, sire, kar me cuntez ... 
Vostre richesce e taunt de aver, 
Kar unkes ne le poi saver! 
Unkes ne vus vi marchant, 
Si ne sai dunt vus avez tant.” 
E cil respund: „Grant tor[t] avez 
Kant tele chose me demandez. 
De co ke Deus nus ad presté 
Fetes ent vostre volenté!" 
E cele mut plus li demaunda 
E de co dire le esforça. 
Li prudume grant danger fist 
De dire lui ce ke ele enquist; 
Au derein cum par deestresce 
Lui dit dunt li vint la richesce: 
»Jeo fu ja”, dit il, „un larun; 
Par co devint jeo mut riches hum. 
Kant jeo sur la meisun esteie, 
Une bone charme set fiez diseie, 
Le raie de la lune enbrachoue 
E en la meisun avaloue; 
Par la charme cum il alout 
Senz nule apercevance embloie 
De le plus bel ke jeo trovoe; 
E kant departir me voleie, 
.Ma charme set fiez redisoie, 
Le raie de la lune enbragoue, 
Cum par un eschele muntoue." 
„Ore as", dit ele, ,,fet mun assez. 
La charme", dit ele, „pur Deu me e[n]seniez!” 
»Legerement', dit il, ‚le feseie: 
Cet mot ,saulem' set fiez diseie; 
Puis me poet senz nul desturber 
Le raie de la lune ben porter 
Ne ja en la mesun u l'em le dit 
Ne s'eveilat grant ne petit." 
E dit la femme:  ,Par seint Mor, 
Ce mot vaut meuz ke nul tresor." 
Dunc li priat e mult li requist 
Ke ele se cuchast e dormist, 
Ke ele out ja veillé lungement, 
Si out de dormir grant talent. 
Dunc li lessa reposer, 
E cil cumençat a runfler. 
E li leres kant co oi, 
Quidat ke il fut endormi: 
La charme ne out pas ublié, 
Set fiez li ad ben renumé; 
Le raie de la lune enbraça 
E en la mesun se lessa: 
Encuntere tere trebucha, 
Si ke la quisse li debrusa. 
N:o 4. 
Li prudume, cum si il se esveillat 
E de la noise se effreat, 
Demaunde en haut ke co esteit 
Ke cele noise lenz feseit. 
„Ceo sui jo", dit il, „un larun, 
Ke mar oi jeo vostre sarmun! 
Vostre charme me ad si porté 
Ke jo sui trestut depescé." 
E dit li fiz: ,,L'en ad suvent 
Par mal cunseil encumbrement." 
,Beau fiz, tre bien defend a tei: 
Ne demurez entur tel rei 
Ke plus despendre e waster vout 
Ke rente suffrir ne pout, 
Kar kaunt le seun gasté sera, 
La u surpuet autre prendera. 
De un tel rei oí ja dis cunter 
Ke mult servi de tel mester. 
Avint issi ke a sun privé 
Tut sun regne ad commaunde. 
E cil out un frere, bon marchant; 
Assez fu riche e manant. 
Kant il oit la renumé 
De sun frere en sa cuntré, 
Vers la treit, s'i est alé. 
Sun frere li ad bel receté, 
Par tut le fet bel apeler 
E ben servir e honurer. 
Aprés ico mut hastivement 
Li reis li ad dit bonement: 
„Si vostre frere est desirus 
Isci remeindre entre nus, 
A vus e a li liverai 
La baillie de kant [ke] jeo ai. 
Si co ne vout, li dorai un dun 
De bele tere a grant fusun; 
Si il ad talent de repeirer, 
Fete lui assez doner 
Dras e chivaus, or e argent 
E kaunt ke il vout mut largement." 
Li marchant ne fu pas bricun, 
Sun frere ad si mis a reisun: 
„La rente", dit il, „me cuntez 
E les despenses me nomez 
Au rei, beu frere" E il si fist 
E le un a l'autre si cumplist 
Ke taunt u plus en despendeit 
Ke tute sa reume ne valeit. 
Dit li marchant: „Si il cuveneit 
Ke nule guere li surdeit, 
Dunt tendreit il grant gent, 
Kaunt il ore en peis despent?" 
E li autre dit: ,,Cument ke seit, 
Purchacer nus le covendreit." 
Ceo dit li marchant: ‚Par ma fai, 
Cest purchace passereit par mei." 
